22/11/2018 | Administración LocalMunicipal
Ames
Convocatoria do proceso selectivo para a selección e contratación de dous/dúas técnicos/as de inserción/prospección de empresas para o programa integrado para o emprego do Concello de Ames e Brión, denominado “InserAmes-Brión XI”

ANUNCIO CONVOCATORIA DO PROCESO SELECTIVO PARA A SELECCIÓN E CONTRATACIÓN DE DOUS/DÚAS TÉCNICOS/AS DE INSERCIÓN/PROSPECCIÓN DE EMPRESAS PARA O PROGRAMA INTEGRADO PARA O EMPREGO DO CONCELLO DE AMES E BRIÓN, DENOMINADO “INSERAMES-BRIÓN XI” Por resolución desta Alcaldía núm.2592/2018, de 20 de novembro, resolveuse a aprobación das bases da convocatoria para a selección e contratación de dous/dúas técnicos/as de inserción/prospección de empresas para o programa integrado para o emprego do Concello de Ames e Brión, denominado “InserAmes-Brión XI”, e que se transcriben a continuación: “BASES DO PROCESO SELECTIVO PARA A SELECCIÓN E CONTRATACIÓN DE DOUS/DÚAS TÉCNICOS/AS DE INSERCIÓN/PROSPECCIÓN DE EMPRESAS PARA O PROGRAMA INTEGRADO PARA O EMPREGO DO CONCELLO DE AMES E BRIÓN, DENOMINADO “INSERAMES-BRIÓN XI” 1. Obxecto. É obxecto da presente convocatoria a contratación, con carácter temporal e a xornada completa, de dous postos de persoal laboral na categoría de técnico medio de inserción laboral/prospección de empresas no ámbito do desenvolvemento das accións do programa integrado para o emprego “InserAmes-Brión XI 2018-2019”. O contrato laboral de carácter temporal terá una duración prevista dende o inicio da relación laboral ata o 31 de outubro de 2019, vinculando a súa duración á duración das accións previstas no Programa “InserAmes-Brión XI”, programa integrado para o emprego promovido polos concellos de Ames e Brión a desenvolver nos anos 2018/2019, subvencionado pola Consellería de Economía, Emprego e Industria, mediante resolución do director xeral de Orientación e Promoción Laboral do 26 de outubro de 2018, e de conformidade coa Orde do 31 de maio de 2018, pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia, durante os anos 2018 e 2019. A xornada de traballo é a tempo completo no horario que se determine atendendo ás necesidades do servizo. Cando as necesidades do servizo o esixan, o traballo poderá realizarse en xornada partida de mañá e tarde. En materia de definición, características e réxime retributivo dos postos de traballo obxecto de convocatoria, estarase ao establecido aos postos de similar natureza existentes na Relación de Postos de Traballo. A selección das persoas candidatas máis idóneas realizarase a través do procedemento de selección de concurso-oposición libre, motivado pola urxencia para cubrir os devanditos postos, determinado polo prazo obrigado de inicio das accións previstas na resolución da subvención concedida a esta concello ao abeiro da Orde da Consellería de Economía, Emprego e Industria do 31 de maio de 2018.2. Características dos postos. Obxecto: Desenvolvemento das accións previstas no programa integrado para o emprego “InserAmes-Brión XI”, subvencionado pola Consellería de Economía, Emprego e Industria mediante resolución do director xeral de Orientación e Promoción Laboral do 26 de outubro de 2018 e notificada ao Concello de Ames con data 2 de novembro de 2018. Área de Adscrición: Concellería de promoción económica, traballo, turismo e participación e atención veciñal. Denominación: Técnico/a de Inserción Laboral-Prospección de empresas. N.º de postos: 2. Grupo de clasificación profesional (artigo 22.1 do Estatuto dos Traballadores e primeira modificación puntual do convenio colectivo do persoal laboral do Concello de Ames, BOP núm.196, de 17 de outubro de 2016): subgrupo A2. Salario: O salario mensual a percibir polos/as traballadores/as será o que lle corresponda por un contrato de xornada completa para un posto comprendido no subgrupo A2, cun complemento de destino 22 e un complemento especifico anual para 2018 de 8.782,04 €. Titulación mínima esixible: Título de nivel 2, equivalente ou superior, do Marco Español de Cualificacións para o Ensino Superior (inclúense as diplomaturas universitarias). Outros coñecementos: Coñecementos de galego. Contido funcional: As accións a desenvolver no posto son: • Desenvolver as accións de orientación e busca de emprego, determinación de itinerarios personalizados para a inserción laboral para os participantes no programa, así como a impartición da formación necesaria nesta materia. • Identificación de oportunidades de formación para os diferentes itinerarios de inserción definidos para cada usuario, colaboración na busca de empresas para a realización de prácticas laborais derivadas ou non de programas formativos. • Planificar e guiar actuacións individuais e grupais de asesoramento e formación transversal dos/as participantes (obradoiros, dinámicas, sesións de adestramento en técnicas, habilidades e destrezas para a busca de emprego), no seu caso. • Deseñar e desenvolver un programa de prospección do mercado laboral da contorna, captación de ofertas de emprego e de oportunidades laborais por conta allea propiciando o emparellamento entre as ofertas e os perfís dos usuarios do programa. • Xestionar o espazo dixital de emprego do programa: difundir información sobre ofertas de traballo, oportunidades de formación e outras novas no eido do emprego. • Fomentar e captar oportunidades de emprego por conta propia e impulsar o xurdimento de iniciativas dentro dos colectivos. Apoiar o proceso de constitución da empresa, a definición do modelo de negocio, a elaboración do plan de empresa e a posta en marcha. • Elaboración de informes e documentación necesaria para o desenvolvemento e xustificación das accións do programa. • Xestión de expedientes individualizados e, en xeral, as medidas que se dirixan a mellorar as posibilidades de ocupabilidade e inserción das persoas beneficiarias do Programa Integrado para o Emprego InserAmes-Brión XI. Duración do contrato: A duración do contrato será dende a data da contratación ata o 31 de outubro de 2019. Modalidade: A modalidade de contratación será a de laboral temporal por obra ou servizo determinado a xornada completa, ao abeiro do establecido no artigo 15 do Estatuto dos Traballadores e no Real Decreto 2720/1998, polo que se desenvolve o artigo 15 do Estatuto dos Traballadores en materia de contratos de duración determinada.3. Requisitos dos aspirantes. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título de nivel 2, equivalente ou superior, do Marco Español de Cualificacións para o Ensino Superior (inclúense as diplomaturas universitarias). c) Non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar en situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa fora sido separada ou inhabilitada. No caso de persoal laboral, non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar en situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no terceiro exercicio da fase de oposición reflitido nas bases, e que cualificará ao/á aspirante como apto ou non apto.4. Presentación de solicitudes. As solicitudes presentaranse, conforme ó modelo que se achega como anexo, no Rexistro Xeral do Concello ou en calquera dos rexistros establecidos na Lei 39/2015, de 1 de outubro, do Procedemento Administrativo Común das Administracións Públicas, durante os cinco días hábiles seguintes á publicación do anuncio no Boletín Oficial da Provincia da Coruña. Con ela acompañarase a seguinte documentación: 1. Copia do D. N. I.2. Copia da titulación esixida no apartado 3. b). 3. Declaración xurada de aceptar as bases e de cumprir os requisitos esixidos no apartado 3 das mesmas.4. Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido 5. Relación de méritos acompañada dos xustificantes acreditativos dos mesmos. Non se valorarán os méritos que non estean debidamente presentados dentro do prazo de presentación da solicitude.6. Xustificante de ter aboados os dereitos de exame.7. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente.5. Dereitos de exame. Os dereitos de exame corresponderanse coa tarifa dun subgrupo A2, que deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para os grupos anteriores estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). 6. Admisión dos aspirantes. Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de tres (3) días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración os que se acheguen con posterioridade ao remate de dito prazo, que serán considerados como achega de nova de documentación fora de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Ames e na paxina web municipal.7. Tribunal cualificador. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): – Presidente. – 3 Vogais. – Secretario/a. O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal, o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados.8. Comezo e criterios xerais do desenvolvemento do proceso selectivo. Coa resolución comprensiva da relación definitiva de aspirantes admitidos e excluídos, a publicar no taboleiro de anuncios da sede electrónica e na web municipais, determinarase a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. O sistema selectivo empregado será o de concurso- oposición libre. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da sede electrónica e na web municipais. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como aptos ou non aptos). 9. Acreditación da competencia en Lingua Galega. As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo, dado que non cumpren un dos requisitos esixidos para poder participar. O Servizo de Normalización Lingüística municipal asesorará ao tribunal e colaborará na confección e na corrección da correspondente proba de competencia en lingua galega.10. Sistema selectivo. O procedemento de selección constará de dúas fases: fase de concurso de méritos e fase de oposición. Fase de concurso: O baremo do concurso será o seguinte: a) Servizos prestados como técnico/a de programas integrados para o emprego ou en funcións de orientación e busca de emprego, determinación de itinerarios personalizados para a inserción laboral, inserción laboral e en xeral as medidas que se dirixan a mellorar as posibilidades de ocupabilidade de persoas desempregadas en programas de formación e emprego: obradoiros/escolas obradoiro/casas de oficios, orientación laboral, técnicos de emprego, axentes de emprego e desenvolvemento local, axentes de inserción, técnicos en xestión de AFD, plans de emprego, e outros de similar identidade sempre que se encadren nas políticas activas de emprego implantadas polas diferentes administracións públicas. Neste apartado poderase acadar ata un máximo de 5.5 puntos tendo en conta o seguinte: Puntuación: Por realizar tarefas directamente relacionadas con: a.1) Programas integrados para o Emprego: 0.1 puntos/mes. Ata un máximo de 4.5 puntos neste apartado. a.2) Tarefas de orientación laboral/profesional, axente de emprego, técnico/a ou axente de inserción laboral: 0.05 puntos/mes. Outras experiencias laborais realizando tarefas técnicas relacionadas co posto ofertado: 0.01 puntos/mes. Ata un máximo de 1 puntos neste apartado. Forma de acreditación dos servizos: copia do contrato de traballo e certificación de vida laboral expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante a resolución de nomeamento, a toma de posesión e a certificación da vida laboral expedida pola Tesourería Xeral da Seguridade Social. Naqueles casos nos que da documentación anterior non se deduza claramente as funcións desempeñadas, o aspirante deberá aportar, a maiores, un certificado da empresa ou da administración pública correspondente no que se reflictan as funcións realizadas. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitude, a documentación que se presente fóra deste prazo será considerada achega de nova documentación fóra de prazo e non se terá en conta. b) Formación relacionada. Serán obxecto de valoración as accións formativas (incluíndo, nas mesmas, os cursos de formación, perfeccionamento e especialización) directamente relacionadas coas funcións e perfil profesional propios dos postos obxecto de cobertura, e impartidas, organizadas, recoñecidas e/ou homologados por Administracións Públicas ou entidades ou organismos dependentes das mesmas; a valoración de dita formación realizarase conforme ao seguinte baremo, e ata un máximo de 2,5 puntos: b.1) Por cada curso de 10 a 30 horas: 0,10 puntos. b.2) Por cada curso de 31 a 100 horas lectivas: 0,25 puntos. b.3) Por cada curso de 101 a 200 horas lectivas: 0,50 puntos. b.4) Por cada curso de máis de 201 horas lectivas: 1 punto. Forma de acreditación: Para a acreditación desta formación deberase achegar copia do título correspondente ou certificado da entidade/organismo que realizou a actividade formativa. Non serán valorados os cursos de menos de 10 horas, nin a asistencia a xornadas, seminarios, simposios ou similares. No caso de que a duración só se estableza por créditos e non por horas, cada crédito equivalerá a 10 horas. Nos documentos acreditativos da realización dos cursos deberá constar a data de realización dos mesmos, así como a súa duración (en horas); de non figurar ditos extremos, non serán obxecto de valoración. Valoraranse por unha soa vez os diferentes cursos relativos a unha mesma materia (agás que quede claramente diferenciado que o contido tivera sido diferente, ou que se tratase de actualizacións), valorándose, unicamente, o de nivel superior ou avanzado. Fase de oposición: Terá carácter obrigatorio e eliminatorio e consistirá no seguinte exercicio: a) Exercicio de carácter práctico. A fase de oposición consistirá na elaboración dun proxecto referido ás actividades a desenvolver durante a execución dun Programa Integrado para o emprego, relacionado coas materias contidas no temario que se recolle de seguido, sen que teña que adaptarse ao contido dun tema específico.1. A Orde da Consellería de Economía, Emprego e Industria do 31 de maio de 2018, pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia durante os anos 2018 e 2019.2. A prospección do mercado de traballo. Fontes para a captación de ofertas. Técnicas de captación de ofertas. Márketing directo. O mercado laboral da comarca, oportunidades e perspectivas de empregabilidade.3. Deseño de itinerarios personalizados para a inserción laboral.4. Ferramentas para a procura de emprego. A carta de presentación. A autocandidatura. O curriculum vitae. A axenda de busca. O emprego nas redes sociais.5. A entrevista de selección. Definición. Obxectivos, tipoloxía.6. Características persoais facilitadoras do acceso ao mercado de traballo.7. Variables profesionais determinantes no proceso de busca de emprego.8. Planificación e xestión do proceso de busca de emprego. A axenda de busca activa e eficaz de traballo.9. Os programas integrados en materia de emprego. Entidades beneficiarias, duración e contía das subvencións.10. Os programas integrados en materia de emprego. Concepto, obxectivos e destinatarios. O seu desenvolvemento e xustificación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 120 minutos. Finalizada a proba escrita, e inmediatamente despois, os candidatos serán citados individualmente para a lectura do seu proxecto ante o Tribunal en sesión pública a que poderán asistir, si así o desexan, o resto de aspirantes que se presenten á proba. O Tribunal poderá realizar cantas cuestións considere para un maior discernimento da adecuación do proxecto aos obxectivos do Programa Integrado Valoraranse os coñecementos da persoa candidata, a calidade do proxecto ou suposto presentado e a capacidade das persoas aspirantes para explicar e facer chegar os contidos do mesmo, así como a claridade na exposición. A proba cualificarase de 0 a 12 puntos, debéndose obter unha puntuación mínima de 6 puntos A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso-oposición terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia que marca a orde de actuación das persoas aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2018 (letra “G”, DOG núm.19 de 26/01/2018). Nos apelidos compostos coa preposición de, da, de la, d’. a mesma non será tida en conta (por exemplo: Xiaoxue Lagomarsino Shore. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate, continuando polo segundo apelido e finalmente polo nome. Coas persoas opositoras que superaran o proceso o proceso e teñan unha maior puntuación, pero non obtiveran o posto, elaborarase unha bolsa de traballo para posibles contratacións derivadas do programa “InserAmes-Brión XI”. 11. Proposta do tribunal. Tras a fase de concurso, o tribunal fará pública a puntuación obtida polas persoas candidatas no taboleiro de anuncios da sede electrónica e na páxina web do Concello de Ames. Finalizado o proceso selectivo, o tribunal fará pública a puntuación total das persoas candidatas propoñendo a contratación das que obteñan a maior puntuación final. As persoas aspirantes seguintes, se as houbera, determinadas por orde descendente de puntuación, serán propostas polo tribunal para formar parte da lista de substitucións para cubrir posibles empregos temporais no desenvolvemento do dito programa.12. Contratación. A Alcaldía-Presidencia resolverá a contratación das persoas propostas polo tribunal, así como a relación de aspirantes que pasarán a formar parte da lista de substitucións 13. Incidencias e réxime de recursos. En todo o non previsto nas presentes bases, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. As presentes bases, as respectivas convocatorias e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto.14. Publicidade do proceso selectivo. As bases máis o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro da anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do tribunal, no servizo de RRHH do Concello. ANEXO I MODELO DE SOLICITUDE: D./D.ª …………………………………….……………., con DNI n.º ………….………, domicilio a efecto de notificacións en ……………………………………….……. teléfono ………………………., solicita tomar parte no proceso de selección convocado polo Concello de Ames para a contratación laboral temporal por obra ou servizo determinado, de dous/ dúas técnicos/as de inserción laboral para o programa integrado de emprego “InserAmes-Brión XI”, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación: 1. Copia do D. N. I.2. Copia da titulación esixida no apartado 3. b). 3. Declaración xurada de aceptar as bases e de cumprir os requisitos esixidos no apartado 3 das mesmas.4. Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido.5. Relación de méritos acompañada dos xustificantes acreditativos dos mesmos. Non se valorarán os méritos que non estean debidamente presentados dentro do prazo de presentación da solicitude.6. Xustificante de ter aboados os dereitos de exame.7. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. En Ames, a. de. de 2018. Ames, 20 de novembro de 2018. O alcalde José M. Miñones Conde